El Ple aprova l'últim tràmit per a la construcció de l'IES número 5
23 de març 2018

![Imagen 1](/media/4timk1wf/59_c_tarazona.jpg)

La construcció de l'IES número 5 en el Port de Sagunt està cada vegada més a prop. El Ple Extraordinari celebrat hui, divendres 23 de març, ha aprovat l'últim tràmit per a iniciar el procés que permet la construcció del centre i que suposa acceptar per part de l'Ajuntament la delegació de competències en matèria d'infraestructures educatives per a la construcció del nou institut. Els vots a favor de tots els partits de l'Equip de Govern, així com d'Iniciativa Porteña, Ciudadanos i del Grup de No Adscrits han servit perquè l'acord presentat per la delegació d'Educació isquera avant. El Partit Popular, per la seua banda, s'ha abstingut.

  

L'import total del projecte, que serà finançat per la Generalitat Valenciana i executat per l'Ajuntament de Sagunt, ascendix a 10.229.836 euros que es desglossarà en tres anualitats, 47.561 euros en 2018, 6.409.365 euros en 2019 i 4.072.910 euros en 2020.

  

L'acceptació d'esta delegació de competències suposa per a l'Ajuntament adquirir el compromís de comunicar a la Conselleria d'Educació l'inici de l'obra, remetre la informació relativa a les contractacions, complir amb el projecte tècnic, assumir el finançament de la inversió que excedisca del pressupost assignat i lliurar una còpia digitalitzada del projecte una vegada estiguen finalitzades les obres.

*   [](http://www.facebook.com/sharer.php?u=https://aytosagunto.es/va/actualitat/el-ple-aprova-l-ultim-tramit-per-a-la-construccio-de-l-ies-numero-5/ "Facebook")
*   [](http://twitter.com/share?url=https://aytosagunto.es/va/actualitat/el-ple-aprova-l-ultim-tramit-per-a-la-construccio-de-l-ies-numero-5/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-ple-aprova-l-ultim-tramit-per-a-la-construccio-de-l-ies-numero-5/ "Linked In")
*   [](mailto:?body=https://aytosagunto.es/va/actualitat/el-ple-aprova-l-ultim-tramit-per-a-la-construccio-de-l-ies-numero-5/)